ত্রিকোণ প্রেমের জেরে এবার ক্লাসের মধ্যেই রক্তারক্তি। তাও আবার একাদশ শ্রেণিতেই। ঘটনার জেরে পলাতক অভিযুক্ত ‘প্রেমিক’ ছাত্র। 
ঘটনাটি ঘটেছে জলপাইগুড়ি হাইস্কুলে। ঘটনায় মাথা ফেটেছে এক ছাত্রের। জানা গিয়েছে, ওই ক্লাসেরই অন্য এক ছাত্রের সঙ্গে স্থানীয় এক কিশোরীর সম্পর্ক ছিল। নিজের এক সহপাঠী প্রেমিকাকে চিঠি দিয়ে প্রেম নিবেদন করেছে বলে জানতে পারে ওই ছাত্রটি। এর পরেই এ দিন ক্লাসের মধ্যেই নিজের ওই সহপাঠীর উপরে চড়াও হয় অন্য ছাত্রটি। ধাতব জিনিস দিয়ে মেরে সহপাঠীর মাথা ফাটিয়ে দেয় সে। এর পরেই স্কুল থেকে পালায় অভিযু্ক্ত ছাত্রটি।

এই বিষয়ে অন্যান্য খবর

ত্রিকোণ প্রেমের অংশ? জানেন কি, সম্পর্কের আয়ু ক’দিন?


ঘটনার পরেই এলাকায় জোর চাঞ্চল্য ছড়ায়। আহত ছাত্রটিকে জলপাইগুড়ি জেলা হাসপাতালে ভর্তি করা হয়। যদিও তার দাবি, যে কিশোরীকে নিয়ে গণ্ডগোলের সূত্রপাত, তাকে সে চেনেই না। দুই ছাত্রের অভিভাবকদেরই স্কুলে ডেকে পাঠানো হয়। স্কুলের প্রধান শিক্ষক সন্দীপ গুন জানিয়েছেন, আহত ছাত্রের পরিবার পুলিশে অভিযোগ দায়ের করলে স্কুল পাশেই থাকবে। 
কী বলছেন স্কুল কর্তৃপক্ষ, দেখুন ভিডিও